open-index/open-wikipedia-markdown huggingface dataset:
Влаина

**Влаина** () — средновисока планина во источна Македонија која ја претставува источната рамка на Беровската Котлина и се гранични со Пиринска Македонија во денешна Бугарија. Највисок врв е Кадиица (1.932&nbsp;м). Геолошкиот состав е претставен со кристалести шкрилци, палеозојски гнајсови, гранитоиди и кредни варовници. Поради езерската состојба за време на плиоценот во пониските делови се наоѓаат плиоцени седименти и песокливи глини. Во подножјето се јавува непрекинат појас на наноси, на кои се развиени неколку големи селски населби: Град, Панчарево и Црник. Поради геолошкиот состав и непошуменоста е интензивиран процесот на рецентната ерозија..
лево|мини|Поглед на врвот Кадиица (1.932 м)

## Поврзано
* Буковик — вулканска купа во продолжение на планината

## Наводи

Категорија:Родопски планински предел
Категорија:Планини во Македонија
Категорија:Планини во Бугарија
Категорија:Македонско-бугарска граница
Категорија:Меѓународни планини во Европа
Гат во Израел

200px|мини|Поглед кон Гат
**Гат во Израел** бил кибуц во Македонија кој функционирал во Северно Негево  од 1935 година. Тој бил центар на еврејски младинци од Македонија, припадници на организацијата „Хашомер Хацаир“, повеќето раководители (мадрихим) на кеновите од Битола и од Скопје. Тука биле воспитувани во духот за синтеза помеѓу ционизмот и социјализмот. По пристигнувањето во кибуцот поголемиот дел од нив настојувале да не се вратат во родните градови.

## Наводи

Категорија:Историја на Евреите во Македонија
Категорија:Населени места основани во 1934 година
Нитра

:*За реката, вид. [[Нитра (река)]].*

**Нитра** (словачки: *Nitra*) — град во западна Словачка. Нитра се наоѓа на падините на планината Зобор, поточно во долината на реката Нитра. Со население од околу 85.000 жители, тој е петти најголем град во Словачка. Нитра е исто така еден од најстарите градови во Словачка и најран политички и економски центар. Денес, Нитра е центар на регионот Нитра, како и на округот Нитра.

## Демографија

## Збратимени  градови
Нитра е збратимена со:

## Наводи
* 

## Надворешни врски
* Официјално мрежно место 
* Панорамски слики за Нитра 
* Историски слики за Нитра 
* Вести, слики, економија
* Виртуелна тура во замокот на Нитра 

Категорија:Градови во Словачка
Неопределен број

**Неопредлен број** (или **„фази“ број**, од англ. *fuzzy number*) е продолжение на еден обичен број во смисла што не се однесува на една единствена вредност, туку на поврзано множество на можни вредности, каде секоја можна вредност има своја „тежина“ помеѓу 0 и 1. Оваа тежина се нарекува функција на припадност. Затоа еден неопределен број е посебен случај на конвексно неопределено множество. Како што неопределена логика е продолжение на Буловата логика (која користи само 'да' и 'не', без ништо помеѓу нив), така неопределените броеви се продолжение на реалните броеви. Пресметките со неопределени броеви овозможуваат работење со неизвесност кај параметрите, својствата, геометријата, првичните услови итн.

## Поврзано
* Неопределено множество
* Неизвесност

## Наводи

## Надворешни врски
* Водич во неопределената логика  

Број
Категорија:Броеви
Категорија:Реални броеви
Трнава

**Трнава** () — град во западна Словачка, на наоѓа 47 километри североисточно од Братислава, поточно се наоѓа на реката Трнавка. Градот е седиште на Трнавскиот Крај и на округот Трнава. Градот бил седиште на католичката епископија во периодот од 1541 до 1820 и повторно од 1977 година. Градпот има многу цркви и во Словачка е познат како „Словачкиот Рим“.

## Демографија

Според пописот од 2001 година, Трнава има население од околу 70.286 жители.
 
**Националности** (2001): 
* Словаци (96,89%)
* Чеси (0,79%)
* Роми (0,27%)
* Унгарци (0,21%)

## Збратимени градови
*  Балаково, Саратовска област, Русија
*  Скрантон, Пенсилванија, САД
*  Вараждин, Хрватска
*  Ново Место, Словенија

## Наводи

## Поврзано
* Трнава (Албанија) — старо име на Тирана

## Надворешни врски
* Официјално мрежно место 
* Јавен транспорт во Трнава 
* Туристички водич 
* Универзитет Трнава
* Универзитет Свети Кирил и Методиј, Трнава

Категорија:Градови во Словачка
Посреднички елемент

мини|десно|350п|Разни посреднички елементи

Кај програмирањето, **елемент** (наречен и **виџет** од англ. *widget*, од „*window gadget*“) — елемент на **[[графички кориснички посредник|графички кориснички посредник]]** (ГКП или *GUI*)  кој прикажува информации чиј распоред корисникот може да го прилагодува според своите желби и потреби, како да речеме прозорец или поле за текст. Посредничките елементи се карактеристични по тоа што овозможуваат едно единствено место за содејствување и непосредно манипулирање со даден вид податоци. Со други зборови, посредничките елементи се основни визуелни кои, заедно со програмот, ги содржат сите податоци што програмот ги обработува и сите достапни начини на работа со тие податоци.

Истражувањата на Истражниот центар во Паоло Алто (*Palo Alto Research Center Inc.*) вродило плоден материјал за изработка некои општи посреднички елементи за сметачот „Ксерокс Алто“ (*Xerox Alto*) од 1973 г. Разни наменски преработки на овие општи елементи честопати се пакуваат заедно во т.н. прибори за елементи, со чија помош програмерите создаваат графички кориснички посредници (ГКП). Највеќето оперативни системи нудат прилагодливи елементи кои програмерот треба да ги вметне во програмот, укажувајќи на очекуваните постапки и намена. Кај објектно-ориентираното програмирање (ООП) секој вид вакви елементи се утврдува како класа. Затоа многу елементи се изведени како наследство од класите.

Сроден (но поразличен) поим е програмски кориснички елемент, кој може да се најде на работната површина на сметачот. Ова е мал специјализиран посреднички програм што дава извесни визуелни информации и/или лесен пристап до често користени функции како часовник, календар, новински агрегати, калкулатор и лепенки за белешки. Ваквите елементи работат на основа на програм за кориснички елементи (англ. *widget engine*).

## Список на чести општи елементи
* Избор и приказ на збирови
** Копче
*** Штикларник
*** Радио-копче
** Лизгач
** Списочник
** Бројченик
** Паѓачки список
** Мени
*** Контекстно мени
*** Кружно мени
** Мени-лента
** Алатник
** Повеќеалатна лента
** Мешана кутија (поле за текст со придружно мени или списочник)
** Икона
** Разгранет преглед
** Мрежест преглед

* Навигавија
** Јазиче
** Лизгачка лента

* Текстуален внос
** Поле за текст (поле за уредување)
** Мешана кутија (поле за текст со придружно мени)

* Изводни
** Натпис
** Инфобалонче
** Статусник
** Лента за напредок
** Инфолента

* Содржатели
** Прозорец
*** Модален прозорец
*** Поле за дијалог
*** Палетен прозорец

## Поврзано
* Програм за кориснички елементи
* Прибор за посреднички елементи за на програмските посредници за елементи
* Метаелементи

## Наводи

Категорија:Графички кориснички посредник
Опсада на Кастелнуово

**Опсадата на Кастелнуово** се одвила во јули 1539 година во истоимениот град, денешен Херцег Нови во Црна Гора, помеѓу силите на Османлиското Царство и Шпанската империја. Османлиите успеале да го заземат градот.

## Наводи

Категорија:Судири во 1539 година
Категорија:Опсади на Отоманското Царство
Категорија:Битки на Отоманското Царство
Категорија:Битки во Османлиско-хабсбуршките војни
Категорија:Отоманското Царство во 16 век
Категорија:Херцег Нови
Категорија:Европа во 1539 година
Битка кај Алборан

**Битката кај [[Алборан]]** се одвила на 1 октомври 1540 година на истоимениот остров во Алборанското Море, како дел од Османлиско-хабсбуршките војни. Шпанската флота, на чело со Бернардино де Мендоса успеала да им нанесе пораз на Османлиите на чело со Али Хамет.

## Наводи

Алборан
Категорија:Поморски битки на Шпанија
Категорија:Отоманското Царство во 16 век
Категорија:Битки во Османлиско-хабсбуршките војни
Категорија:Судири во 1540 година
Категорија:Европа во 1540 година
Герман (планина)

**Герман** — средновисока планина во крајниот североисточен дел на Македонија, помеѓу котлината Славиште на југ, долината на Пчиња на север, планината Козјак од запад и масивот Билино од исток.. Највисок врв е Модра Глава (Герман) (1.390 м н.в). Височината на главното било кое има правец на протегање сз–ји е изедначена на околу 1.300&nbsp;м, а само наместа се издигаат височинки. Во наведениот правец тоа е долго 9&nbsp;км. Припаѓа на Родопскиот планински систем, односно таа е од тип на стара грамадна планина. Геолошкиот состав е претставен со: гнајсеви, микашисти, зелени шкрилци и др. Неговите страни се дисецирани со голем број речни текови. Планината е сиромашна со шумска вегетација, поради што се активни рецентните ерозивни процеси. Во највисоките делови е сместено селото Герман..

## Наводи

Категорија:Планини во Македонија
Јадрени полинезиски јазици

**Јадрени полинезиски јазици** е поим со кој се опфаќаат самоанските и источнополинезиските јазици. Двете јазични групи се дел од групата на полинезиски јазици и од семејството на австронезиски јазици.

## Јазици
источнополинезиски јазици
*централно-источни полинезиски јазици
**рапански јазик
**маркиски јазици
***хавајски јазик
***маркиски јазик
****северномаркиски јазик
****јужномаркиски јазик
***мангаревски јазик
**тахитски јазици
***австралски јазик
***маорски јазик
***туамотски јазик
***пенрински јазик
***раротонгански јазик
***ракаханганско-манихикиски јазик
***тахитски јазик
**рапанујски јазик

самоански јазици
*ниуафоуански јазик
*елиски јазици
*футунски јазици
*пукапукански јазик
*самоански јазик
*токелајски јазик

## Поврзано

* Полинезиски јазици
* Океански јазици

## Надворешни врски
* Јазично стебло на австронезиските јазици на Ethnologue.

Категорија:Полинезиски јазици
Централнотихоокеански јазици

**Централнотихоокеански јазици** (**централнопацифички јазици**) или **фиџиско-полинезиски јазици** — огранок на централно-источните океански јазици. Групата содржи 45 јазика.

## Класификација
Анализата на Базата на податоци на основниот лексикон на австронезиските јазици (*Austronesian Basic Vocabulary Database*, 2008) покажала наполна издржаност на централнотихоокеанските јазици како целина, како и главно одвојување од бауанскиот (источнофиџиски), второстепено одвојување од ротумскиот (западнофиџиски), како и поддршка за целината на полинезиските јазици. Ова ѝ пркоси на традиционалната калсификација каде источнофиџиските јазици се сметаат за најблиски до полинезиските.

*Источнофиџиски јазици
*Западнофиџиско–полинезиски јазици
**Западнофиџиско–ротумски јазици
**Полинезиски јазици

Истата анализа покажаала  микронезиските јазици со 70% убедливост.

Според Ethnologue, оваа група е составена од:

:**централнотихоокеански** (44)

::источнофиџиски полинезиски јазици (41)

:::источнофиџиски јазици (4)
::::фиџиски јазик
::::гоне-дауански јазик
::::лауански јазик
::::ломаивитски јазик

:::полинезиски јазици (37)
::::јадрени полинезиски јазици (37)
:::::источни (14)
:::::самоански јазици (23)
::::тонгански јазици (2)

::западнофиџиско-ротумски јазици (3)

:::ротумски јазици (1)
::::ротумски јазик

:::западнофиџиски јазици (2)
::::западнофиџиски јазик
::::намоско-најтасирско-серуански јазик

## Наводи

## Поврзано

* Малајско-полинезиски јазици
* Австронезиски јазици
* Океански јазици

## Надворешни врски
* Централнотихоокеанско јазично стебло на Ethnologue.
Опсада на Будим (1541)

**Опсадата на Буда** во 1541 година резултирала со заземање на градот Будим од страна на Османлиите на чело со султанот Сулејман I. По оваа победа, Османлиското Царство воспоставила контрола над централна Унгарија. Битката е дел од т.н. Мала војна во Унгарија. Победата претставува една од најзначајните на Османлиите против Фердинанд I, најмногу поради тоа што градот во следните 150 години бил под нивна контрола. Победата на Османлиите се споредува и со победата во Мохачката битка во 1526 година. Хабсбуршките сили имале загуби од околу 16.000 војници.

Откако Карло V разбрал за поразот на неговиот брат, тој тргнал да се одмазди во Алжир, но и таму доживеал пораз. Фердинанд се обидел градот да го врати во 1542 година, но истиот обид бил неуспешен.

## Наводи

Категорија:Судири во 1541 година
Категорија:Опсади на Отоманското Царство
Категорија:Битки на Отоманското Царство
Категорија:Битки во Османлиско-хабсбуршките војни
Категорија:Отоманското Царство во 16 век
Категорија:Историја на Будимпешта
Категорија:Европа во 1541 година
Тони Пјулис

**Ентони Ричард Пјулис** () или **Тони Пјулис** — велшки фудбалски менаџер роден во Њупорт на 16 јануари 1958 година. Тој е моментално тренер на тимот од англиската Премиер лига Стоук Сити. Тој е поранешен фудбалер на помали тимови во Англија како Бурнемаут и Бристол Роверс. Неговиот син Ентони Пјулис е исто така професионален фудбалер.

## Менаџерска кариера
Пјулис своите први менаџерски чекори ги направи во тимот во којшто играше, Бурнемаут како играч тренер (помошник тренер на Хари Реднап). По заминувањето на Реднап од клупата Пјулис беше и официјало назначен за првпат како менаџер на една екипа.Но тука не се задржи многу и само две години од 1992–1994.По Бурнемаут тој го презеде кормилото на во тој момент една лига подобро рангираниот Гилингем. Во Гилингем остана 4 години но неуспеа да го внесе тимот во Премиер лигата по што следеше трансфер во Бристол Сити. Пјулис беше назначен за менаџер на Бристол Сити во јули 1999. Добрите изданија на тимот под негово водство и победите над неколку премиерлигаши му обезбедија на Велшанецот можност да се пресели во уште поголем тим. Во јануари од сезоната Пјулис прејде во Портсмут во 2000 година. Но и Портсмут во тој момент се натпреваруваше во втората лига по ранг во Англија а сопственик бил Милан Мандариќ. На Фратон Парк тој остана само 10 месеци кога беше заменет со Стив Клариџ.

По две години без работа тој стигна на клупата на Стоук со цел конечно да избори премиерлигашка сезона.Но тимот во трите сезони кои го предводеше Пјулис имаше лоши резултати а најдобриот пласман беше 11-тото место во сезоната 2003-04 па на 30 јуни Пјулис беше отпуштен и заменет со Јохан Боскамп.

Следната сезона тој го предводеше Плимут и имаше солидни резултати,тимот беше во горниот дел на табелата со неколку добри засилувања за на крајот да заврши 14-ти.2006–тата година Пјулис повторно се враќа во Стоук Сити по вторпат. Овој пат многу подобро проаѓа со оглед на фактот што сѐ уште е менаџер на тимот од Британија стадионот. Во сезоната 2008-09 Пјулис со Стоук Сити изборува промоција во Премиер лигата. Таму тимот игра четврта година по ред.Во првите три сезони Стоук ниту еднаш не се најде во ситуација да се бори за опстанок во финишот на некоја сезона.Во сезоната 2008-2009 Стоук беше 12-ти,2009-2010 11-ти,а во сезоната 2010-2011 успеа да избори место во Лигата на Европа иако на крајот од сезонта биле 13-ти. Тоа му успеа бидејќи Пјулис и неговите фудбалери успеале да се пласираат во финалето на ФА купот каде биле поразени со 1:0 од Манчестер сити. Летото 2011-тата година знаејќи дека го очекуваат и европски мечеви Пјулис донел уште квалитетни и искусни играчи како:Питер Крауч, Вилсон Паласиос и Џонатан Вудгејт од Тотенхем и Метју Апсон од Вест Хем Јунајтед.

## Надворешни врски
* BBC Sport, блог на Тони Пјулис 

Категорија:Тренери од Премиер-лигата
Категорија:Велшки фудбалери
Категорија:Родени во 1958 година
Алжирска инвазија (1541)

**Алжирската инвазија од [[1541]]** година се случила кога Карло V, цар на Светото Римско Царство се обидел со својата флота да ја порази Османлиското Царство во Алжир. Во крајна сметка, тој обид бил катастрофален за христијаните.

## Заднина

Алжир бил под контрола на Османлиите се нашол од 1529 година кога Сулејман I го зазел на чело со Хајредин Барбароса. Барбароса ја напуштил земјата во 1535 година, бидејќи бил избран за Голем адмирал на Османлиското Царство во Цариград, па така тој бил заменет од страна на Хасан Ага. . Карло V долго време се подготвувал за војна околу Алжир, а во исто време тој сакал да се одмазди за Опсадата на Будим од 1541 година. Поради големото невреме, неговата флота била принудена да се откаже од нападот.

## Битка

Силите на Хабсбуршката монархија многу доцна тргнале во војна, на 28 септември 1541 година. Тоа се случило тогаш, главно поради проблемите во Германија и Фландрија. Целата флота се собрала во заливот кај Мајорка. Таа броела околу 500 бродови и 24.000 војници. По големото невреме кое ги зафатило регионите околу Мајорка и Алжир, флотата пред преговите на Алжир престигнала на 19 октомври. Во нападот учествувал и Ернан Кортес, т.н. *освојувач на [[Мексико]].* Војската на Карло на копно стапнала на 23 октомври, каде по ова бил формиран штабот. Војската главно била составена од Шпанци, Германци и Италијанци, во придружба на 150 витези од Малта.

Поради големата сила која ја имал донесено императорот во Алжир, се сметало дека градот многу бргу ќе падне во рацете на христијаните. Но во следните денови започнало да врне силен дожд и регионот бил зафатен од силно невреме. Голем дел од галиите потонале или биле оштетени . По ова започнал напад на Османлиите и императорот бил опкружен. Тој бил извлечен со помош на Малтешкиот витешки ред .

Андреа Дорија успеал да побегне во Кејп Матифу, на околу 5 милји од Алжир. Тој му предложил на својот император да се засолни заедно со него во Матифу. По долгите патувања, на 3 декември конечно императорот пристигнал во југоисточниот дел од Шпанија, кај Картагина.

## Наводи

Категорија:Битки на Отоманското Царство
Категорија:Битки на Светото Римско Царство
Категорија:Битки во Османлиско-хабсбуршките војни
Категорија:Судири во 1541 година
Категорија:Европа во 1541 година
Категорија:Отомански Алжир
Категорија:Отоманското Царство во 16 век
Опсада на Ница

**Опсадата на [[Ница]]** се случила во 1543 година и е дел од Италијанските војни во кои Сулејман I и Франсоа I биле во сојуз против Светото Римско Царство на Карло V и Кралство Англија на чело со Хенри VIII. Во тоа време, Ница била под контрола на Карло III, војвода од Савоја, сојузник на императорот. Оваа битка е дел од Средоземниот поход на Барбароса од 1543-1544 година.

## Опсада
thumb|left|Катарина Сегурана
Во Средоземниот дел од Европа, честите војни довеле до сојузништво помеѓу Османлиското Царство и Франција, чиј главен противник биле шпанската Хабсбуршка династија. Француските сили биле предводени од страна на Франсоа Бурбонски, а Османлиските од Барбароса, кој се приклучил кон Марсеј во август 1543 година. Како основен темел на војната се гледа во веридбата на Чарлс III со Беатрис од Португалија и сојузништвото помеѓу Савоја и Хабсбуршката монархија.  По ова бил направен план како да се нападне градот Ница. Тоа се случило на 6 август 1543 година. Османлиите имале 110 галии, а Французите околу 50.

Во почетокот, француско-османлсиките сили извршиле големи напади на 15 август, за да на 22 август целосно го опкружат градот. Голем број на војници биле заробени, но и покрај тоа тие не можеле да ја заземат тврдината . Голема битка околу тврдината се случила на 8 септември, каде Французите и Османлиите морале да се повлечат. По ова следувала жалбата на Барбароса околу состојбата на француските бродови и несоодветната опрема за напад на Французите.

Околу битката, најпознат мит е оној за Катерина Сегуран. Катерина е народен херој на градот Ница, денешна Франција, која одиграла значајна улога во опсадата на градот од страна на османлиските освојувачи во сојуз со Франсоа I. Во тоа време, Ница била дел од Савоја, независна од Франција. Катерина ја презела одговорноста околу одбраната на градот. Сепак, постоењето на Катерина никогаш не е докажано. Нејзиниот јуначки чин најверојатно е измислен од Жан Бадат, кој бил сведок на опсадата.

## Наводи

Категорија:Опсади во Италијанските војни
Категорија:Ница
Категорија:Исламот во Франција
Категорија:Судири во 1543 година
Категорија:Опсади на Отоманското Царство
Категорија:Битки на Отоманското Царство
Категорија:Битки во Османлиско-хабсбуршките војни
Категорија:Отоманското Царство во 16 век
Категорија:Европа во 1543 година
Голема Река (Плакенска)

:*За други значења на  поимот *'Голема  Река**, видете на [[Голема Река (појаснување)|појаснителната страница]]''

**Голема Река''' — десна притока на реката Сатеска. Извира северозападно од Плакенска Планина, на н.в. од 1.880 м, а се слива на н.в. 759 м кај селото Белчишта. Долга е 24,1 км, има вкупен пад од 1.121 м и просечен пад од 46,5‰. Сливот зафаќа површина од 123 км2. Во горниот дел има планински, а во долниот дел рамничарски карактер. Помеѓу сливот на оваа река и Мраморечка Река постои подземна природна бифуркација.

## Наводи

Категорија:Реки во Македонија
Градешка Планина

**Градешка Планина** е средновисока планина во Македонија со динарски правец на протегање северозапад–јигоисток. Таа се наоѓа помеѓу долината на реката Вардар, на запад, и Криволакавичката Котлина, на исток.

Градешка планина зафаќа површина од 56&nbsp;км2. Нејзиното било е заоблено и од него во нејзиниот северен дел се издигнуваат неколку врвови повисоки од 1 000&nbsp;м: највисокиот Вршник (1.031&nbsp;м), Јамички Врв (1.030&nbsp;м) и Пожар (1.003&nbsp;м). Кон југ, Градешка планина постепено се спушта во ниската планина Плауш. Кон север и северозапад нејзино продолжение претставува планината Серта (Конечка) додека спојувајќи се со Еленица од север, кон запад продолжува во масивот на Беласица. По нејзините планински страни се развиле неколку постојани и повремени водотеци, од кои најпозната е Градешка Река.

## Наводи

Категорија:Планини во Македонија
Голешница

**Голешница** — средновисока планина во средишниот дел на Македонија. Всушност му припаѓа на источниот дел од масивот Мокра Планина, но од него е морфолошки одвоена. Се наоѓа помеѓу горните делови од речните долини на Кадина Река и Тополка, со правец на протегање запад–исток. Зафаќа површина од . Највисоки точки се врвовите Лисец (1.935 м) и Сипичан (1.789 м). На север преку својата огранка Османбежица (1.730 м) и гребенот Дрмос се спојува со Китка, додека на запад преку Сипичан директно се поврзува со главниот јазол на целиот масив односно со Бегово Поле и врвовите Пржал и Солунска Глава. Самото име ни покажува дека е сиромашна со шуми, односно дека е обесшумена, што придонело да се развие интензивна рецентна ерозија. Таа е потпомогната и со големите наклони кои се карактеристични за северните и јужните падини.

## Галерија

File:Голешница со Лисец.jpg|Поглед на планината Голешница со највисокиот врв Лисец
File:Goleshnica-od-Solunska Glava-MK.JPG|Поглед на сртот на Голешница од врвот Солунска Глава
File:Голешница 02.jpg|Поглед на југозападните падини од највисокиот врв Лисец
File:Поглед на Лисец од Османбежица.jpg|Поглед на највисокиот врв Лисец од Османбежица
File:Голешница и Кадина Река 02.jpg|Долината на Кадина Река на Голешница
File:Карпест гребен на Лисец на Голешница.jpg|Карпест гребен на северната падина под врвот Лисец
File:Goleshnica.JPG|Поглед кон подножјето на планината во долното течение на Кадина Река
File:Голешница (Лисец) 01.jpg|Шума на источната падина под врвот Лисец


## Наводи


Категорија:Планини во Македонија
Категорија:Мокра
Рудник „Дамјан“

:*За други значења на  поимот *'Дамјан** видете на [[Дамјан (појаснување)|појаснителната страница]]''
Рудникот **„Дамјан“''' близу Радовиш, е наоѓалиште на железна руда, што ги зазема централните делови од рудниот реон Бучим–Дамјан–Боров Дол. Со истражувања се утврдени резерви од околу 6,5 милиони тони руда со 35% железо. Рудникот во редовна експлоатација бил во периодот 1968–1992 година. Во градбата на ова наоѓалиште учествуваат: палеогени седименти, терциерни вулканити и скарнови. На контактот помеѓу вулканските пробои и палеогениот флиш е создадена моќна скарновска зона со Fe–минерализација. Fe–оруднувањето е сместено претежно во скаровите, а на места и во чисто варовничките партии на палеогениот флиш. Рудните тела имаат облик на псевдослоеви (издолжени складови и леќи) изградени претежно од компактни магнетитско-хематитски руди.

Во близина на рудникот за железо се наоѓа рудникот Бучим за бакар, злато и сребро.

## Наводи

Категорија:Рудници во Македонија
Категорија:Економија на Радовиш
Категорија:Престаноци во 1992 година во Македонија
Дамјан (појаснување)

**Дамјан** може да се однесува на:

* Дамјан - машко име;
* Дамјан - село во Општина Радовиш, Македонија;
* Дамјан - село во Ениџевардарско, Егејска Македонија;
* Дамјан - рудник за железо во Македонија;
* Дамјан - коптски патријарх на Александриската патријаршија (569 - 605);
* Дамјан - бугарски патријарх;

;друго
* Дамјаница - село во Општина Сандански, Бугарија.
Даниел Иструмица

**Даниел Иструмица** (, ? – , ) бил еврејски рабин, родум од Струмица. Долги години бил на чело на Солунската рабинска академија, која се наоѓала во рамките на Португалската синагога. Напишал повеќе Проповеди и Одговори, а заедно со уште четворица рабини, автор е и на еден колективен труд од областа на еврејското право, издаден во Солун во 1655 година. Неговиот внук посмртно ги објавил неговите Одговори под наслов *„Maguen guiborin“* во Солун во 1754 година.

## Наводи

Категорија:Македонски Евреи
Категорија:Македонски рабини
Категорија:Историски личности од Струмица
Дебрца (појаснување)

Поимот **Дебрца** или **Дебарца** може да се однесува на:

*Дебрца — етно-географска и историска област во Западна Македонија
*Дебрца — општина во Македонија
*Дебрца — котлина во Македонија
*ФК Дебрца — фудбалски клуб од село Белчишта
*Кула Дебрца — репетитор (41°19'20" СГШ, 20°47'49" ИГД, надморска височина: 982 м.)
Дебарска Котлина

:*За други значења на  поимот *'Дебар** видете на [[Дебар (појаснување)|појаснителната страница]]''
[[Податотека:Дебарско Поле.jpg|мини|300п|десно|Поглед на Дебарското Поле]]

**Дебарска Котлина** (**Дебарско Поле** или само **Поле''') — котлина на крајниот западен дел на Македонија во поречјето на Црн Дрим и Радика, помеѓу планините Крчин од исток, Стогово од југоисток и Јабланица од запад.

Котлината целосно не се наоѓа на територијата на Македонија, а сообраќајно е доста изолирана. Сообраќајно со другите делови комуницира преку тесните и длабоки клисури на Радика и Црн Дрим. Зафаќа површина од 973&nbsp;км2, од која над 80% се наоѓа на надморска височина од 750 до 2.200 метри.

Дебарската Котлина е настаната со тектонските радијални движења во олигоценот и миоценот со алпското набирање. Таа е спуштена по должината на два раседи со различен правец на протегање: Косоврашки си–јз и Банишкиот сз–ји. По должината на овие два раседи се јавуваат термални извори на кои се изградени двете познати бањи (Косоврашка и Банишка бања). Во плиоценот котлината била исполнета со вода и претворена во езеро. Дното на котлината претставува брановидна рамнина со височина од 620–650 метри исполнета со квартерни и плиоцени седименти. Развиена е градската населба Дебар.

## Поврзано
* Дебарско-реканска Котлина

## Наводи

Категорија:Котлини во Македонија
Категорија:Географија на Дебар
Категорија:Низини во Македонија
Категорија:Општина Дебар
Дебрца (котлина)

[мини|мини|десно|Поглед на котлината Дебрца од [Илинска Планина.]]
:*За други значења на  поимот *'Дебрца**, видете на [[Дебрца (појаснување)|појаснителната страница]]''
**Дебрца** (или **Дебарца''') — котлина во западниот дел на Македонија. Се наоѓа помеѓу Илинска и Плакенска Планина од исток и Стогово и Караорман од запад. Зафаќа површина од 368 км2. Низ средината на Дебрца води магистралниот пат М–4 кој ја поврзува на југ со Охрид и Струга, а на север со Кичево и Скопје. Се дели на Северна, Средна и Долна Дебрца. Геолошкиот состав го прават филитоидни метаморфити, карбонатни и магматски карпи како и езерски, алувијални, делувијални и моренски седименти. Климата е умереноконтинентална. Реката Сатеска претставува главна одводна артерија на целото подрачје. Во Дебрца постојат 24 селски населби, сите населени со Македонци. Централна населба е Белчиште, а најголемо село е Велмеј. Цела Дебрца е  зафатена од силен миграционен бран, па бројот на населението денеска во голема мера е намален.

## Галерија


File:Дебарца (котлина) 03.jpg|Поглед на котлината Дебрца од Илинска Планина
File:Илинска Планина и котлината Дебарца.jpg|Котлината Дебрца и источната падина на Илинска Планина
File:Дебарца (котлина) 04.jpg|Поглед на котлината Дебрца од Илинска Планина



## Поврзано
* Дебрца

## Наводи

Категорија:Котлини во Македонија
Автотрансформатор

**Автотрансформаторот** е посебен вид на трансформатор, со една фазна намотка кај кој дел од намотката припаѓа истовремено и на примарниот
и секундарниот систем. Претставката „авто-“ во името се однесува на постоењето на единечна намотка, а не на некаков автоматизиран механизам во трансформаторот.
Кај автотрансформаторите постојат најмалку 3 електрични приклучоци. Едниот крај на намотката е најчесто поврзан со напонски извор и со електричното оптоварување додека другиот крај на напонскиот извор и електричното оптоварување се приклучени низ должината на намотката. Во зависност од тоа како ќе се изведат приклучоците, автотрансформаторите, исто како и двонамотните трансформатори, можат да го снижуваат или повишуваат напонот (да вршат претворање на висок во низок напон, или обратно за претворање на низок во висок напон).

## Шема на автотрансформатор

На сликата е прикажана шема на еднофазен трансформатор. На неа јасно се гледаат намотките кои припаѓаат на примарната намотка која се приклучува на мрежата за напојување на примарниот напон. Како секундарна намотка кон која се приклучуваат потрошувачите служи само еден дел од примарната намотка , при што излезните краеви од двете намотки се поврзани во заедничка точка.

## Режим на празен од
Режимот на празен од на автотрансформаторите по ништо не се разликува од соодветниот режим на трансформаторите, примарната намотка се прилклучува на електрична мрежа, а секундарната намотка се остава отворена т.е. без оптоварување (I_s=0). Режимот на празен од служи за определување на **коефициентот на трансформација** на автотрансформаторот. Тој е определен со релацијата:
k_a=N_1/N_2
Каде што N_1 е бројот на навивки на примарната намотка, а N_2 е бројот на навивки на секундарната намотка.

## Режим на куса врска
Во режим на куса врска, примарната намотка на автотрансформаторот се приклучува на мрежа и низ неа протекува струја I_p,  додека секундарните краеви се поврзуваат накусо и помеѓу нив протекува струја I_s. Овој режим служи за докажување на **двокомпонетнтноста на струјата** I_s која тече во секундарното коло: првата компонента е I_p која протекува само од примарната мрежа и втората Isp која протекува во заедничкиот дел на намотката.

## Типови автотрансформатори
Во зависност од бројот на фазни намотки, автотрансформаторите можат да бидат изведени како еднофазни и трифазни автотрансформатори. Разликата мегу примарниот и секундарниот напон при трансформацијата, се движи од 10%-50% кај постарите трансформатори, па сè до 75% и повеќе кај поновите, и тоа се должи поради подобрата изолација. Од конструктивен аспект, автотрансформаторите се поедноставни од двонамотните трансформатори. Исто така, од економски аспект се поевтини, како при производство така и при експлоатација.

## Наводи


Категорија:Трансформатори
Категорија:Зборови што ги нема во ТРМЈ
Микрометар

мини
**Микрометар** (симб.**μм**, **μm**, неофиц. **микрон**) — мерна единица за должина која изнесува милионити дел од метарот, илјадитина милиметар или илјада нанометри.  Користејќи научна нотација микрометарот може да се претстави како 1&times;10&minus;6&nbsp;m, што значи  m. 

Човечко влакно е дебело 100 μm. Црвените крвни зрнца имаат пречник од околу 8 μm.

Микрометарот се употребува за изразување на бранова должина на инфрацрвено зрачење. Називот „микрон“ со симболот *μ* се застарени (официјални од 1879 до 1967 г. ) сè уште се употребува во астрономијата и изработката на полупроводници.

## Поврзано
*Систем SI
*Метрички систем
*Величински поредок (должина)

## Наводи

Категорија:Единици за должина
Падот на Аден (1548)

**Битката кај Аден** се одвила на 26 февруари 1548 година помеѓу Османлиското Царство и Португалија. Оваа битка е дел од Османлиско-португалските војни.

Во 1538 година од страна на Османлиите бил окупиран Аден, на чело со Сулејман Паша. Целта била градот да се претвори во османлиска база во случај ан османлиско-португалска војна. Султанот од Аден, кој бил сојузник на Португалија, бил обесен, а градот ставен под опсада. По ова, османлиската флота на 4 септември 1538 година престигнала пред градот Диу. По неуспешната опсада, Османлиите се вратиле во Аден, каде се утврдиле со своите оружја,воспоставувајќи своја власт.

## Наводи

Категорија:Битки на Отоманското Царство
Категорија:Битки на Португалија
Категорија:Судири во 1548 година
Категорија:Историја на Јемен
Категорија:Отоманското Царство во 16 век
Изгубената книга на Нострадамус

thumb|right|150px|3 слика
thumb|150px|18 слика
thumb|150px|27 слика

**Проштвата на Мишел Нострадамус на идниот викар до неговиот син Цезар како што е протолкувано од Лорд Абот Јоаким** (*Vaticinia Michaelis Nostradami de Futuri Christi Vicarii ad Cesarem Filium D. I. A. Interprete*) или едноставно **Пророштвата на Нострадамус** (*Vaticinia Nostradami*) или попозната како **Изгубената книга на Нострадамус** е стара книга која содржи колекција на 80 акварел слики кои се подредени во вид на кодекс.. Книгата била откриена од италијанските новинари Енза Маса и Роберто Пиноти во Централната национална библиотека во Рим во 1982 година Оваа колекција во библиотеката може денес да се пронајде под името  *„Fondo Vittorio Emanuele 307“*.

## Поврзаност со Нострадамус

Според картузинските забелешки, оваа книга била предадена на кардиналот Мафео Барберини кој подоцна станал Папа Урбан VIII. Понатака од истите извори се забележува дека оваа книга, или сликите, биле направени од францускиот пророк Нострадамус и биле однесени во Рим од неговиот син Цезар де Нотрдам како поклон. Сепак, не постојат сигурни извори дека оваа книга е создадена од страна на Нострадамус. 
Сликите содржат симболички објекти, писма, животни, ленти, крстови, свеќи, дрва, стрели и слично. Истражувачите на Нострадамус и на Книгата, а поддржани од телевиската продукција History Channel, пробале да ја објаснат содржината на книгата и според нив се работи за пророштва за иднината на човештвото, доминацијата на лошото и доброто и апокалиптична судбина на петтата цивилизација на планетата Земја.


Image:PLATE 23.JPG|23 слика
Image:PLATE 38.JPG|38 слика
Image:PLATE 44.JPG|44 слика


## Поврзано
* Јоаким од Фиоре
* Нострадамус

## Користена литература
* Baschera, R. and Cheynet E., *Il Grande Libro Delle Profezie*, (MEB) 1995
* de Brosses, Marie-Therese and Vlaicu, Ionescu *Nostradamus Aveva Ragione*, (Corbaccio)
* Grundmann, Herbert, *Gioacchino da Fiore. Vita e Opere *(Viella) 1997
* Lemesurier, Peter. *The Unknown Nostradamus*  2003
* Leoni, Edgar, *Nostradamus and His Prophecies*, (1961, r.2000) ISBN 0-486-41468-X
* de la Mare, A.C., *Lyell Catalogue*, p.&nbsp;88.
* Patrian, Carlo, *Le Profezie*, (Mediterranee), 1978
* Ramotti, Cesare, *Scienza Temporale e Papi del Futuro*, (Noesis), Roma 1996.
* Reeves, Marjorie, *The Influence of Prophecy in the Later Middle Ages: a Study in Joachimism* (Oxford, 1969) pp.&nbsp;312 (n. 1), 324, 405, 523.
* Reeves, Marjorie, *Some Popular Prophecies from the Fourteenth to the Seventeenth Centuries,* Studies in Church History 8 (1971) p.&nbsp;119.
* Ruzo, Daniel, *El Testamento Autentico de Nostradamus* ISBN 970-05-0770-X

## Наводи

## Надворешни врски

*  
* Универзитет Јејл; MARSTON MS 225 

Категорија:Нострадамус
Категорија:Христијански апокалиптички ракописи
Опсада на Триполи (1551)

**Опсадата на [[Триполи]]** се одвила во 1551 година помеѓу Османлиското Царство и Малтешкиот витешки ред во градот Триполи, денешна Либија. Градот бил под команда на Гаспард де Валиер, кој поседувал околу 30 коња (според некои извори бројот бил 200), 630 војници од Калабрија и Сицилија. Османлиската војска имала направено своја база во близина на градот уште од 1531 година. Со започнувањето на битката, Османлиите многу бргу успеале да ја заобиколат тврдината.

Кон опсадата се приклучил и францускиот амбасадор во Османлиското Царство, Габриел де Арамон. Главната цел на амбасадорот била да се принуди Малтешкиот ред да го предаде градот бидејќи се сметало дека Малта не била против сојузот на Франција и Османлиското Царство. Наспроти ова, Синан Паша одбил да се повлече од опсадата, бидејќи сметал дека било конечно време Малтешкиот ред да се искорени од Африканскиот континент. На ова најмногу се пожалил францускиот амбасадор, кој најавил директно заминување во Цариград за да се пожали на Сулејман I, но тогаш му било забрането тоа да го стори.

По некое време започнале преговори за предавање на градот. Градот бил опсаден на 15 август 1551 година по само шест дена од бомбардирањето. Голем број на француски војници и сили биле однесени во Малта како резултат на револт на францускиот амбасадор. Од Малта, францускиот амбасадор му напишал писмо на Анри II за неговата интервенција. Улогата на Арамон била многу критикувана од Карло V, бидејќи императорот се сомневал дека тој ги поддржувал Османлиите при заземањето на градот. Сепак, денеска не е изјаснето точно која улога ја имал амбасадорот во војната.

Кога Гаспар де Валиер се вратил во Малта, тој бил ставен на тешки критики од страна на Големиот мајстор Хуан де Хомедес. Во следните години, Триполи станал важен центар на Османлиското Царство. Градот станал престолнина на османлиската провинција Триполитанија. Во 1560 година од страна на христијаните бил направен обид за враќање на градот, но истиот завршил со неуспех.

## Наводи

Категорија:Битки на Отоманското Царство
Категорија:Битки во Османлиско-хабсбуршките војни
Категорија:Судири во 1551 година
Категорија:Триполи
Категорија:Отоманското Царство во 16 век
Битка кај Понца (1552)

**Битката кај Понца** е поморска битка која се одвила во 1552 година кај италијанскиот остров Понца. Битката се водела помеѓу Османлиското Царство предводена од Тургут Рејс и Република Џенова предводена од Андреа Дорија од друга страна.

Османлиската флота се состоела од околу 100 галии кои биле испратени од западното Средоземје во времето кога Анри II влегол во конфликт со Карло V во т.н. Италијанска војна (1551-1559). Османликсата флота била придружувана од три француски галии, на чие чело бил францвускиот амбасадор Габриел де Арамон . По битката сојузничката флота влегла во Мајорка на 13 август 1552 година. Оваа победа и дала можност на империјата да создаде база преку која ќе може да ги нападне Сицилија, Сардинија и крајбрежните региони на Италија.

По битката, османлиската флота се упатила кон Хиос, каде се приклучила на француската флота, подготвувајќи се за идните поморски операции кои биле предвидени за следната година, вклучувајќи ја и онаа на Корзика.

## Наводи

Категорија:Поморски битки на Отоманското Царство
Категорија:Битки во Османлиско-хабсбуршките војни
Категорија:Судири во 1552 година
Категорија:Европа во 1552 година
Категорија:Битки во Италијанските војни
Категорија:Отоманското Царство во 16 век
Инвазија на Корзика (1553)

**Инвазијата на [[Корзика]]** се одвила во 1553 година од страна на сојузничките сили на Османликсата империја и Франција. Војната резултирала со заземање на островот од страна на Република Џенова.. Островот имал значително стратешко значење во западниот дел на Средоземјето, претставувајќи го центарот на комуникација на Хабсбуршката мрежа помеѓу денешна Шпанија и Италија. Заземањето на островот било од огромно значење за Франција, која го окупирала а по ова и го зазела под своја контрола..

## Заднина

Францускиот крал Анри II влегол во голема војна со Хабсбуршкиот императорот Карло V во 1551, започнувајќи ја т.н. италијанска војна 1551-1559. Барајќи сојузници, Анри II ја продолжил политиката на својот татко Франсоа I, кој претходно имал потпишено договор со Османлиското Царство, односно со Сулејман I, за заедничка соработка во борбата против монархијата. Претходно сојузничките сили го зазеле островот Понца. На 1 февруари 1553 година бил потпишан нов француско-османлиски договор, кој вклучувал повторно заедничка поморска битка против Хабсбуршката монархија..

## Летна кампања (1553)

Османлиските адмирали Тургут и Синан, заедно со француските сили извршиле инвазија по бреговите на Неапол, Сицилија, Елба, а потоа Корзика. Во тоа време, островот припаѓал на Република Џенова. Сојузот помеѓу Франција и Османликсата империја исто така бил подпомогнат и од страна на прогонетите жители на островот од страна на републиката. Инвазијата била извршена со претходно одобрение на францускиот крал.. Кон крајот на летото островот бил целосно заземан.. По ова, само околу 5.000 војници останале на островот, бидејќи Французите се повлекле кон Марсеј.

## Противнапад на Џенова

По заземањето на островот, во ноември започнале преговори помеѓу Анри II и републиката. Но, истите биле прекинати кога републиката испратила околу 15.000 војници предводени од Андреа Дорија за повторно да го заземат островот. Една османлиска флота која се наоѓала во Средоземно Море нма чело со Драгут не успеала да престигне на време, па затоа од Неапол заминала кон Цариград.

## Француско-турските операции (1555)

Во следните години следувала француската интервенција. Франција успеала да зазеде голем дел од крајбрежните градови, но не целосно. Османлиската флота била зафатена околу започнувањето на т.н. Отоманско-персиска војна (1532–1555). Поради ова, следувала и опсадата на Бастија од страна на републиката. Француско-османлискиот воен сојуз се вели дека го достигнал својот врв околу 1553 година .

## Наводи

Категорија:Воени походи на Франција
Категорија:Воени походи на Османлиското Царство
Категорија:Судири во 1553 година
Категорија:Европа во 1553 година
Категорија:Отоманското Царство во 16 век
Категорија:Историја на Корзика
Категорија:Италијански војни
Категорија:Битки во Османлиско-хабсбуршките војни
Категорија:Битки на Џенова
Опсада на Егер

**Опсадата на Егер** се одвила во 1552 година, како дел од Османлиско-хабсбуршката војна. По серијата од порази на христијанските сили, Унгарија и нејзините сојузници конечно издвојувале победа над Османлиската импеирја.

## Заднина

Егерската тврдина се наоѓа источно од денешниот град Егер. Тврдината претставувала идеална позиција од воена гладна точка. Во 1520 година османлискиот султан Сулејман I ја започнал својата експанзија во Кралство Унгарија. Тој своите најголеми војни ги водел против хабсбуршките и унгарските сили, притоа постигнувајќи големи успеси. Унгарската армија била уништена по Мохачката битка од 1526 година. во Битката загинал и кралот на Унгарија, Лајош II, кој бил крал и на Бохемија. По ова започнала битка околу неговиот престол. Австрискиот цар Фердинанд I од Австрија успеал да го зазеде престолот во Бохемија, но истиот бил оспорен од страна на другиот претендент за круната, Горги Запола, кој имал поддршка од страна на Османлиите. Борбата за власт продолжила и по смртта на Запола.

Османлиите наишле на отпор при Опсадата на Косег во 1532 година, но во следните месеци градот бил заземен. Во 1541 година бил заземен и Будим. По зазимањето на градот, Будим станал седиште на османлиското владеење во регионот. Османлиите многу бргу своите позиции ги свртиле кон Егер, кој претставувал важно упориште во натамошната војна за христијаните. Северно од градот се наоѓал градот Каса, кој бил богат со рудни богатства,

## Опсада

Османлиската армија се состоела од околу 35-40.000 војници. Од нив, околу 20-30.000 биле специјални војници обучени на различни видови оружје. Сепак, голем број од османлиската војска биа истоштена од долгото патување и походи. Османслиите поседувале и 16 големи топови, 150 артилеристи и флота од 2.000 камили кои се покажале многу корисни при транспортирањето. Бранителите пак имале 6 големи и десетина помали топови. нивниот број измесувал околу 2.000 војници.

Но, и покрај огромната разлика во бројот на војници, сепак ѕидините на градот се покажале многу силни за да се влезе лесно во градот. Османлиите очекувале лесна победа, но храброста на бранителите се покажала многу поголема. Дури и по срушувањето на големата кула во градот, која предизвикала голема штета, не придонело за зазимање на градот.

## Наводи

Категорија:Судири во 1552 година
Категорија:Опсади на Отоманското Царство
Категорија:Битки на Отоманското Царство
Категорија:Битки во Османлиско-хабсбуршките војни
Категорија:Отоманското Царство во 16 век
Категорија:Европа во 1552 година
Категорија:Опсади на Унгарија
Call of Duty: Black Ops

***Call of Duty: Black Ops*** — седмата игра во серијата Call of Duty, изработена од Treyarch и издадена од страна на Activision. Таа е издадена на 9 ноември 2010 година.

## Стил на играње
Особеностите на играта ќе се надополнат со нови оружја, како на пример самострел со снајперско центрирање со нови видови на муниција (на пр. експлозиви), како Здивот на змејот (муниција за шатган). Играта ќе биде сместена во Студената војна. Локациите се Планината Урал и Виетнам.

## Конфигурација
* Оперативен систем: Windows XP/Vista?7
* Процесор: Intel® Core™2 Duo E6600 или AMD Phenom™ X3 8750 или подобар
* РАМ меморија: 2 Гб
* Слободно место на хард-дискот: 12 Гб
* Графичка картичка: Shader 3.0 или подобар, 256MB NVIDIA® GeForce® 8600GT / ATI (AMD) Radeon Radeon® X1950Pro или подобар
* Звучна картичка: компитабилна со DirectX 9.0c

## Наводи

## Надворешни врски
* Официјално мрежно место

Категорија:Видеоигри од 2010 година
Категорија:Игри на Activision
Категорија:Call of Duty
Категорија:Пукачки игри од прво лице
Категорија:Продолженија на видеоигри
Категорија:Видеоигри со Виетнамската војна
Категорија:Видеоигри со здружена игра
Дервенска Клисура

мини|Поглед на северната падина на планината Жеден во Дервенската Клисура
**Дервенска Клисура** — клисура покрај реката Вардар. Се протега од утоката на Беловишка Река до селото  Рашче во должина од 21,5&nbsp;км. Всечена е во тријаските варовници на Жеден од десната страна и Градиште и Долги Рид од левата страна на Вардар. Ги поврзува Полошката Котлина на северозапад и Скопската Котлина на југоисток. Во клисурата постојат три теснини и две ерозивни проширувања. Во првото проширување се селата Дворце и Долно Орашје, а во второто селото Радуша и рудничката колонија. Преку клисурата води железничка пруга од нормален колосек изградена во 1952 година.

## Наводи

Категорија:Клисури во Македонија
Рудник „Добрево“

:*За истоименото село видете [[Добрево|тука]]*
мини|десно|300п|Влезната порта на рудникот

**Добрево** — лежиште и подземен коп на рудникот „Злетово“ на оловноцинкова руда, кој се наоѓа во источните делови на Кратовско-злетовското вулканогено подрачје, на оддалеченост од 7 километри од градот Пробиштип.

## Геологија

Во геолошката градба на наоѓалиштето учествуваат, главно, вулкански карпи претставени со различни типови на андезити, дацити, игнимбрити, дацито-андезити, вулкански туфови и друго. Оловно-цинковата минерализација во наоѓалиштето е контролирана, најчесто, од раседните структури. Според генетските услови на настанок, жиченото оловно-цинково наоѓалиште Добрево е формирано во субвулкански услови, во рамките на хидротермалниот стадиум на формирање. Содржината на главните метали во просек е: 9% олово, 3% цинк, 45 g/t сребро и зголемени содржини на кадмиум, бизмит, злато, арсен, индиум, галиум, германиум и др.

## Руда

Главни рудни минерали и носители на оловото и цинкот се галенитот и сфалеритот, редовно следени од халкопирит, тетраедрит, тенантит, пирит, борнит, енаргит и др.

## Галерија

;Рудник

Податотека:Рудник „Добрево“.jpg|Погонот на рудникот
Податотека:Рудник „Добрево“ 2.jpg|Поглед на рудникот


;Руди

Податотека:Галенит (Злетово).jpg|Оловна руда галенит од наоѓалиштето во Злетово
Податотека:Сфалерит (Злетово).jpg|Цинковата руда сфалерит од наоѓалиштето во Злетово
Податотека:Сидерит (Злетово).jpg|Железна руда сидерит од наоѓалиштето во Злетово


## Поврзано
* Рудник „Злетово“
* Добрево

## Наводи

## Надворешни врски

Категорија:Рудници во Македонија
Категорија:Економија на Пробиштип
Категорија:Добрево